Касцёл Святой Троіцы (Гданьск)

Касцёл Святой Троіцы (польск.: Kościół Świętej Trójcy) — старажытны касцёл у Гданьску. Гэта познегатычны храм, узведзены для манахаў-францысканаў, якія асяліліся ў 1419 годзе на гданьскім Старым прадмесці. Касцёл з'яўляецца часткай былога кляштарнага комплексу канвентуальных францысканцаў, які ўключае капліцу Святой Ганны, фахверкавы дом і кляштарныя пабудовы, якія прымыкаюць да храма з поўдня з панадворкам. Пасля Рэфармацыі ў 1522 годзе тут былі створаны Гданьская акадэмічная гімназія і бібліятэка. Пасля 1872 года гэта сядзіба гарадскога музея, цяпер філіял Нацыянальнага музея. Храм з'яўляецца каштоўным творам мураванага дойлідства перыяду позняй готыкі з характэрнымі ступеньчатымі франтонамі фасада нефа і прэзбітэрыя і невялікімі вежамі, кантрастуючымі з масіўным корпусам касцёла. Спасылкі На Вікісховішчы ёсць медыяфайлы па тэме Касцёл Святой Троіцы (Гданьск)